# &kspread; det basale

Ligesom resten af KDE, har &kspread; mange indstillingsmuligheder, som kan forårsage problemer for læsere som forsøger at sammenligne teksten i et dokument som dette, med det de ser i den udgave af &kspread; som kører på deres skrivebord. For at skære nogle af mulighederne for forvirring væk, foreslår vi at du vælger standardvalgmulighederne på alle sider i &kspread;s indstillingsdialog når du først begynder at bruge &kspread; (de opnås ved at vælge Opsætning Indstil Kspread...), undtagen Kompletteringstilstand på siden Diverse, som bør indstilles til Ingen.

Det kan også være til hjælp at aktivere værktøjsvink i K-menuens dialog Indstillinger Udseende & temaer Stil.

## Regneark for nybegyndere

Dette afsnit forsøger at forklare, ved hjælp af eksempler, hvad et regneark som &kspread; i virkeligheden gør, og hvorfor det er et så nyttigt værktøj når man skal håndtere tal. Hvis du allerede har brugt et regnearksprogram, vil du måske gå direkte til næste afsnit.

Det første du skal gøre, er at starte &kspread;. Du kan gøre det ved at venstreklikke på &kspread;-ikonen, hvis der er en på skrivebordet eller i panelet, eller du kan vælge Kontor&kspread; i K-menuen.

Når programmet er startet, får du valget at oprette et nyt dokument fra en skabelon, åbne et eksisterende eller tidligere brugt dokument, eller at starte med et tomt dokument. Vælg Start med et tomt dokument.

Hvis du kigger på &kspread; når det er startet, ser du en tabel med tomme rektangulære celler, arrangerede i rækker med numre og søjler med bogstaver. Det er her du indtaster data, formler, tekst eller diagrammer. Skærmbillede af første start

Indtast nu den tekst og de værdier som vises i de fem første rækker på skærmaftrykket ovenfor, i de samme celler på regnearket. Ignorér det der er på linje 7 for øjeblikket. For at indtaste noget i en celle, markeres cellen først ved at venstreklikke inde i den, skriv derefter det du vil, og tryk så på Enter eller brug piletasterne til at flytte markeringen til en anden celle.

Det vi har skrevet hidtil ville kunne være et enkelt budget for de næste to måneder, som giver en liste af hvor meget vi tænker os at bruge på Mad, Bolig, Klæder og Øvrige omkostninger. Vælg nu celle B7 (søjle B, række 7), og skriv `=B2+B3+B4+B5` og tryk på Enter. Eftersom dette begynder med tegnet =, ser &kspread; at det er en formel, noget som skal beregnes, i dette tilfælde ved at summere værdierne i de fire celler B2 til B5, og det som vises i celle B7 er resultatet af beregningen.

Du kunne nu indtaste en lignende formel i celle C7, bortset fra at i dette tilfælde ville det skulle være `=C2+C3+C4+C5`, men der er en nemmere måde, nemlig at kopiere indholdet i celle B7 og indsætte det i C7. &kspread; justerer automatisk cellereferencerne fra B.. til C.. når værdien indsættes.

Lige nu synes du måske at &kspread; ikke gør mere end du ville kunne håndtere med blyant, papir og en regnemaskine, og det kan være rigtigt, men husk at dette er et meget lille eksempel på et regneark, som laver enkle beregninger med et fåtal af værdier. For alle rimeligt store tabeller med værdier, er det meget hurtigere og nøjagtigere at bruge et regneark til at udføre beregningerne, end at gøre dem i hånden.

Desuden lader et regneark dig lege Hvad sker hvis? Eftersom hver formel automatisk genberegnes så snart en af de værdier som den afhænger af ændres, så man kan hurtigt se hvad der sker hvis en af dem ændres. Med vort eksempel, så kan man se effekten af at reducere omkostningen til mad i december, ved blot at indtaste en ny værdi i celle C2. Eller hvis et regneark nøjagtigt modellerede drivhuseffekten, ville man for eksempel kunne se effekten af en 50 procent formindskning af metankoncentrationen.

## Markering af celler

Du kan vælge en enkelt celle, eller et rektangulært område, i regnearket. De markerede celler vises med en tyk sort kant.

For at vælge en enkelt celle, venstreklikkes på den, eller cellereferencen skrives (for eksempel `B5`) i cellereferenceboksen i venstrekanten af formelværktøjslinjen og tryk på Enter, eller brug menupunktet Vis Gå til celle....

Du kan også flytte rundt med piletasterne. Ved at trykke på tasten Enter flyttes den nuværende markering et skridt opad, nedad, til venstre eller til højre, afhængig af indstillingen på siden Diverse i &kspread;s indstillingsdialog.

Hvis du holder &Ctrl;-tasten nede mens piletasterne bruges, så flyttes markeringen til begyndelsen eller slutningen af blokken med brugte celler.

For at vælge et område med celler, trækkes musemarkøren hen over det ønskede område med venstre museknap nedtrykt, eller referencerne for øverste venstre og nederste højre celle skrives ind, adskilt af et kolon i formelværktøjslinjens cellereferenceboks (for eksempel `B7:C14` ) og der trykkes på Enter, eller cellereferencerne med et lignende format indskrives i dialogen som vises med Vis Gå til celle....

Du kan også vælge et område med celler ved at markere cellen i et hjørne af det ønskede området, og derefter holde &Shift;-tasten nede mens venstre museknap bruges til at markere cellen i det modsatte hjørne.

For at vælge en hel række eller søjle med celler, venstreklikkes på rækkenummeret til venstre for tabellen eller søjlens bogstav over tabellen. For at vælge rækker og søjler ved sien af hinanden, trækkes musemarkøren over de tilsvarende rækkenumre eller søjlebogstaver med venstre museknap nedtrykt.

## Indtast data

At indtaste data in en celle kan være så enkelt som at markere cellen, skrive data, og derefter trykke på Enter eller flytte markeringen til en anden celle med en af piletasterne. Afhængig af hvordan du indtaster data, tolkes det af &kspread; som et tal, en dato, en tid eller en tekst:

- Numre skrives ind på den oplagte måde, `123`, `-123`, `456,7` eller i videnskabelig notation `1,2E-5`.

- Dato skal indtastes i systemformatet, som det defineres i K-menuens dialog Indstillinger Personlig indstilling Land & sprog. Hvis du for eksempel bruger formatet ÅÅÅÅ-MM-DD, skal du indtaste `2002-03-30` for 30. marts, 2002. Indledende nuller kan udelades i dagen og måneden og kun den sidste eller de to sidste cifre af året skal indtastes hvis datoen gælder nuværende århundrede, for eksempel `2-1-9` for 9. januar, 2002.

- Tider skal også indtastes i systemformatet. Hvis du for eksempel bruger et 24-timers ur, så skrives tider som TT:MM eller TT:MM:SS, som `9:42` eller `22:30:52`.

- &kspread; definerer al inddata som tekst hvis den ikke kan genkendes igen som et tal, en dato eller en tid.

Normalt højrejusterer &kspread; tal, dato og tider inde i en celle, og venstrejusterer alt andet. Dette kan være en nyttig indikation på om du indskrev en dato eller tid i det rette format. Men husk at måden som punkter vises kan ændres, ved at ændre celleformatet.

Indtastningsboksen i formelværktøjslinjen sørger for en enkel måde at redigere indholdet af en markeret celle. Tryk på Enter eller venstreklik på det grønne mærke når du er tilfreds med det du skrevet, eller klik på det røde kryds for at annullere redigeringen.

## Kopiér, klip og indsæt

Ved første blik, virker &kspread;s Klip, Kopiér og Indsæt som de samme funktioner i andre &kde;-programmer. Når en celle eller flere celler er markeret, kan du vælge Kopiér eller Klip i menuen Redigér eller i menuen som vises ved at holde højre museknap nede på en markeret celle, eller ved at bruge genvejstasterne &Ctrl;C eller &Ctrl;X. Derefter kan du flytte markeringen til cellen hvor du vil indsætte, og vælge Indsæt eller bruge genvejstasten &Ctrl;V. Der er dog visse hårfine forskelle som hører sammen med disse funktioner i &kspread;, som beskrives nedenfor.

Hvis en celle indeholder en formel, så kopieres selve formlen i stedet for resultatet som vises. Hvis formlen indeholder en reference til en anden celle, så ændres referencen af operationerne Klip eller Kopiér og Indsæt så at den peger på cellen som har samme relative position som originalcellen. Hvis for eksempel celle A2 indeholder formlen `=B3` og den kopieres til C4, så kommer cellen C4 til at indeholde `=D5`.

Dette kan synes at være en ganske mærkelig måde at lave en kopi, men i 99 procent af tilfældene er dette nøjagtigt hvad man vil have (hvis det ikke er det, se afsnittet om absolutte cellereferencer). I den enkle indkøbsliste som vises nedenfor, så skal celle D2 indeholde `=B2 * C2`, D3 skal være `=B3 * C3`, D4 skal være `=B4 * C4` og så videre. I stedet for at behøve at indtaste en anden formel i hver celle, så kan man blot indtaste den første formel i D2 og derefter kopiere den til cellerne nedenfor, og lade &kspread; justere cellereferencerne så de passer.

Skærmaftryk af første kopiering

### Kopiér og indsæt in celleområder

I eksemplet ovenfor kan D2 kopieres til alle tre celler D3 til D5 på en gang, ved blot at kopiere D2 og derefter vælge hele celleområdet inden man indsætter.

Et rektangulært område med celler kan klippes eller kopieres på én gang ved at vælge området inden man klipper eller kopierer. Man vælger derefter øverste venstre hjørne af området hvor resultatet skal indsættes, inden man indsætter.

Hvis man klipper eller kopierer et rektangulært område med celler, for eksempel B2:C3, og indsætter det i et større område som A10:D13 så gentages mønstret i det oprindelige område for at udfylde det større område.

&kspread; sørger også for en metode til at trække og kopiere celler til andre celler lige nedenfor eller til højre for de oprindelige celler. For at bruge denne metode, vælges cellerne som skal kopieres og placér derefter musemarkøren over den lille sorte firkant i nederste højre hjørne af de markerede celler, så markøren ændres til en pil med to hoveder. Hold derefter venstre museknap nede mens de markerede celler trækkes så langt som ønskes.

### Andre indsætningstilstande

En celle kan indeholde tekst, en værdi eller en formel, og kan også indeholde særlige skrifttype-, kant- eller baggrunds-formateringsinformation. &kspread; har specielle udgaver af at indsætte, som lader dig håndtere denne information på forskellige måder.

Indsæt speciel... viser dialogen Indsæt speciel. Ved at vælge passende valgmuligheder i den øverste del af dialogen, kan du vælge kun at indsætte Tekst, cellens Format, en eventuel Kommentar i cellen eller Alting bortset fra kant. Punkterne i den nederste del af dialogen lader dig udføre enkel aritmetik med et celleområde.

Indsæt med indsætning... indsætter de kopierede celler i tabellen ved at flytte celler som ellers skulle skrives over et passende antal rækker eller søjler nedad og til højre. Det kan også bruges til at indsætte hele kopierede rækker eller søjler i tabellen.

## Indsæt og slet

Brug tasten Delete eller Redigér Ryd Tekst for at fjerne teksten, værdien eller formlen fra de markerede celler, rækker eller søjler uden at påvirke noget andet.

For at slette alt i markerede celler, rækker eller søjler, endog kommentarer og særlig formatering, bruges &Shift;Delete eller punktet Slet i menuen Redigér vælges, eller i menuen som vises når du højreklikker på en markering.

For helt og holdent at fjerne markerede rækker eller søjler fra tabellen, bruges valgmulighederne Fjern rækker..., eller Fjern søjler... fra menuen som vises med højre museknap.

Hvis du markerer en eller flere celler og vælger Fjern celler... i menuen som vises med højre museknap, kan du vælge om andre celler på arbejdsarket skal flyttes op eller til venstre for at udfylde pladsen som efterlodes af cellen eller cellerne som du har valgt at fjerne.

Hvis du vil indsætte nye tomme rækker eller søjler i arket, markeres rækkerne eller søjlerne hvor du ønsker at de nye rækker eller søjler skal placeres, og vælg valgmuligheden Indsæt rækker... eller Indsæt søjler... i menuen som vises med højre museknap.

Du kan indsætte nye celler i arbejdsarket ved at markere området hvor du ønsker at de skal vises, og derefter vælge tilvalget Indsæt celler... i menuen som vises med højre museknap. Du bliver så spurgt om de eksisterende celler i det markerede område skal flyttes ned eller til højre for at give plads til de nye.

## Enkle summer

Hvis det første tegn i en celle er et lighedstegn (=) antager &kspread; at cellens indhold er en formel som skal beregnes. Resultatet af beregningen vises i cellen, i stedet for selve formlen. Skriv for eksempel `=2+3` i en celle, så vil resultatet 5 blive vist.

Mere nyttigt er at en formel kan indeholde referencer til andre celler, så `=B4+A3` beregner summen af værdierne i cellerne B4 og A3, og denne beregning opdateres så snart cellerne B4 eller A3 ændres.

Foruden addition, kan en formel bruge symbolerne - til subtraktion, * til multiplikation og / for at udføre division. Runde parenteser ( og ) kan også bruges som i almindelig algebra, så du kan indtaste sammensatte formler såsom `=((B10 + C3) *5 - F11) / 2` .

Celler som indeholder en formel, markeres med en lille blå trekant i nederste venstre hjørne hvis afkrydsningsboksen Vis formelindikering på siden Indstillinger i &kspread;s indstillingsdialog er markeret.

&kspread; indeholder også et stort antal indbyggede formler for beregningsanvendelser indenfor statistik, trigonometri og finans. Hvordan de bruges betragtes mere indgående i et senere afsnit i håndbogen, men hvis du allerede er interesseret nu, vælg Funktion... i menuen Indsæt og kig gennem dialogen Funktion som vises.

For øjeblikket kan formlen `SUM` være interessant, eftersom den beregner summen af alle værdier i et angivet område med celler. For eksempel så beregner `=SUM(B4:C10)` summen af alle værdier i celleområdet B4 til C10.

Hvis &kspread; viser en række med symbolerne # når du har indtastet formlen, så betyder dette oftest at det ikke kan lade sig gøre at tolke det du har skrevet, men hvis linjen med # slutter med en lille rød pil, betyder det kun at cellen ikke er bred nok til at vise hele resultatet. I dette tilfælde bør du enten gøre cellen bredere eller ændre formatet så resultatet får plads.

### Genberegn

Hvis boksen Automatisk genberegning på siden Indstillinger i dialogen Opsætning Indstil Kspread... er markeret, så genberegner &kspread; værdier i celler så snart noget som påvirker dem ændres.

Du kan bede om at &kspread; udfører en genberegning når som helst, ved at bruge valgmulighederne Genberegn arbejdsark eller Genberegn arbejdsbog i menuen Værktøjer eller genvejstasterne &Shift;F9 eller F9.

## Sortering af data

I det simple eksempel nedenfor, består data af navne på et antal bjerg med deres lande, sammen med deres højde over havet. &kspread; lader os sortere data som disse på forskellige måder.

Skærmaftryk af sorterede data

Vi vil måske have data sorteret så navnene er i alfabetisk rækkefølge. For at gøre dette vælges området der indeholder data (A2:C7 i dette tilfælde) og Sortér... vælges fra Data-menuen. Dette åbner for Sortering dialogboksen. Ved brug af Sorteringskriterier-siden i denne dialog kan du vælge hvilken søjle af data der skal bruges som primær sorteringsnøgle og, hvis du vil, andre søjler der skal bruges som sekundære and tertiære nøgler. I eksemplet i ovenstående skærmaftryk, vil valg af søjle B som første nøgle og søjle C som den anden sortere data efter land og, for hvert land, efter højde.

Sortering gøres alfanumerisk, og er versalfølsomt. Tal kommer før store bogstaver, som kommer før små bogstaver, så celler som indeholder `Cykel`, `bar`, `77` og `Bue` vil blive sorteret i følgende rækkefølge: 77 Bue Cykel bar.

Siden Indstillinger lader dig sortere efter række i stedet for søjle, og lader dig sortere efter rækkefølgen af værdier i en egen liste såsom januar, februar, ... i stedet for alfanumerisk.

&kspread; kan også lægge resultatet af sorteringen på et andet sted i arket, eller til og med i et andet arbejdsark, i stedet for at skrive over de oprindelige data. For at gøre det, skrives i øverste venstre celle referencen til det nye sted i tekstboksen Startcelle: på siden Indstillinger. Celleformaterne kopieres også til det nye sted hvis du markerer boksen Kopiér layout. Markerer du boksen Første linje indeholder hoved, så kopieres første linje direkte til det nye sted uden at indgå i sorteringen.

## Statuslinjens summeringsregnemaskine

Venstre del af statuslinjen viser en summering af værdier i markerede celler. Afhængig af indstillingen i dropned-boksen Beregningsmetode: på siden Diverse i &kspread;s indstillingsdialog, kan summeringen være:

Sum

- Værdien som vises er summen af alle værdier i de markerede celler.

Min

- Værdien som vises er minimum af alle værdier i de markerede celler.

Maks

- Værdien som vises er maksimum af alle værdier i de markerede celler.

Gennemsnit

- Værdien som vises er middelværdien af alle værdier i de markerede celler.

Antal

- Værdien som vises er antallet af celler som indeholder numeriske værdier.

Ingen

- Ingen summeringsberegning udføres.

Beregningsmetoden kan også ændres ved at højreklikke på resultatområdet for summeringsberegningen i statuslinjen, og vælge et af punkterne fra menuen som vises.

## Gem dit arbejde

&kspread; gemmer hele arbejdsbogen, som kan indeholde mere end et arbejdsark, som en enkelt dokumentfil.

Hvis du har oprettet en ny arbejdsbog, eller vil gemme en eksisterende med et andet navn, så brug Fil Gem som... for at gemme et nyt regneark som du har oprettet, eller for at gemme en ændret version af et eksisterende regneark med et andet navn. Dette viser &kde;'s almindelige dialog Gem dokument som. Vælg mappen hvor du vil gemme regnearket, og skriv et passende filnavn i tekstboksen Sted:. &kspread;-dokumenter gemmes normalt automatisk med filendelsen `.ksp`, så du behøver ikke at tilføje dette til filnavnet, men sørg for om at punktet Filter er indstillet til &kspread;.

For at gemme arbejdsbogen uden at ændre navn, bruges blot Fil Gem.

Du kan også gemme en &kspread;-arbejdsbog i et fremmed format, se afsnittet om import og eksport for mere information om hvordan det gøres.

Når du gemmer en ændret udgave af et eksisterende arbejdsark, så beholder &kspread; den foregående udgave som en sikkerhedskopi, og tilføjer symbolet ~ i slutningen af filnavnet.

&kspread; tilbyder en vis beskyttelse mod at tabe arbejde på grund af et maskinsammenbrud eller på grund af at du lukket for &kspread; uden at gemme den nuværende arbejdsbog. Dette gøres ved automatisk at gemme den seneste udgave af dokumentet som du arbejder med med nogen minutters mellemrum med et ændret filnavn. Versionen som gemmes automatisk tages normalt bort når du gemmer arbejdsbogen næste gang, så den findes kun hvis den er aktuellere end versionen som du gemmer manuelt. Når du åbner en arbejdsbog, kontrollerer &kspread; om en version som er gemt automatisk findes, og hvis en sådan findes, får du tilbuddet om at åbne den i stedet for.

Automatisk gemte arbejdsbøger gemmes med et filnavn på formen `.dit_filnavn.autosave`. Bemærk det indledende punktum (.), så `blad1.ksp` ville blive gemt automatisk som `.blad1.ksp.autosave`. Funktionen til at gemme automatisk kan indstilles af brugeren.

### Skabeloner

Hvis du vil oprette mange lignende arbejdsbøger, kan du spare tid og besvær ved først at oprette en skabelon og derefter bruge den som grundlag for de enkelte dokumenter.

For at gøre dette, oprettes først en arbejdsbog som indeholder de fælles dele, og gemmes derefter som en skabelon ved at vælge Fil Opret skabelon ud fra dokument.... Når dette gøres åbnes dialogen Opret en skabelon. Indtast navnet på den nye skabelon i tekstboksen Navn: og tryk på O.k. Næste gang du laver en ny arbejdsbog ved at vælge Fil Ny eller næste gang du starter &kspread;, så giver dialogen Vælg dig mulighed for at oprette det nye dokument ud fra din skabelon.

Dialogen Opret en skabelon lader dig også vælge et andet billede som vises ovenfor skabelonnavnet i dialogen Vælg, og lader dig gemme skabelonerne med forskellige gruppenavne, som vises som forskellige faneblade i dialogen Vælg.

## Udskriv et regneark

At udskrive et regneark gøres helt enkelt ved at vælge Fil Udskriv..., hvilket viser &kde;'s almindelige dialog Udskriv hvor du kan vælge, blandt andet, printeren som skal bruges, antal kopier og om alle eller kun udvalgte sider skal skrives ud.

Normalt udskriver &kspread; alle punkter på det nuværende arbejdsark, men du kan begrænse dette ved først at markere området du vil udskrive, og derefter vælge Angiv udskriftsområde i undermenuen Formatér Udskriftsområde.

&kspread; udskriver så mange sider som behøves for at få alle punkter med på det nuværende arbejdsark. Du kan hurtigt se hvordan et arbejdsark opdeles i separate sider for udskrift ved at markere boksen Vis Vis sidekanter. Kanterne for hver side som udskrives markeres så med røde linjer på arbejdsarket.

Vælg Fil Forhåndsvis udskrift..., for en mere detaljeret visning af hvad som vil blive sendt til printeren, inklusive alt som du har bedt om skal være med i sidehoved og sidefod (se nedenfor).

For at forbedre udseendet af udskriften, kan du ændre skrifttype, farver, kanter og størrelser for cellerne på arbejdsarket, se afsnittet Formatering af regneark for mere information om hvordan man gør dette.

Du kan også bruge dialogen Sidelayout, som vises ved at vælge Formatér Sidelayout..., for at ændre orientering på de udskrevne sider, papirsstørrelse (den bør passe til printeren) og størrelsen af marginerne.

Fanebladet Sidehoved og sidefod i denne dialog lader dig tilføje information såsom filnavn, dato og sidenummer i sidehoved og sidefod på hver udskreven side.

Boksen Udskriftsområde på siden Indstillinger i dialogen Sidelayout giver en anden måde at begrænse udskriften til en del af arbejdsarket. Denne side lader dig også vælge om du vil udskrive gitteret, kommentarindikatorer og lader dig gentage valgte søjler eller rækker på hver udskreven side.