# &kspread;s indstillingsdialog

Ved at vælge Opsætning Indstil Kspread... vises en dialog med flere sider, som vælges med ikonerne til venstre i dialogen, og lader dig ændre mange aspekter af hvordan &kspread; bruges.

## Opsætning

Denne side har et antal afkrydsningsbokse som styrer hvordan punkter vises, indtastes eller beregnes:

Vis formel

- Hvis denne boks er markeret, så viser &kspread; selve formelen i celler i stedet for resultatet.

Vis formelindikator

- Hvis denne boks er markeret, så viser &kspread; en lille blå trekant i nederste venstre hjørne på celler som indeholder formler.

Vis gitter

- Styrer om arkets gitter vises eller ej.

Vis søjlenummer

- Hvis denne boks er markeret, så vises søjleoverskrifter som tal i stedet for bogstaver.

LC-tilstand

- Hvis denne boks er markeret, så vises cellereferencen i venstrekanten på formellinjen i LC-tilstand (dvs. L2C3) i stedet for den normale formen B3. Dette synes ikke at være særligt nyttigt for øjeblikket.

Automatisk genberegning

- Styrer om formler regnes om automatisk når værdien i en celle som de refererer til ændres.

Skjul nul

- Hvis denne boks er markeret, så vises alle celler som indeholder værdien nul som tomme.

Konvertér første bogstav til stort bogstav

- Markeres denne boks, så konverteres første bogstav automatisk i al tekst som du skriver til stort bogstav.

## Lokale parametre

Denne side i &kspread;s indstillingsdialog angiver hvordan sådanne ting som tal, dato, tid og penge vises.

Hvis du har indlæst et regneark som er lavet med et andet lands indstilling, kan det opdateres til at passe sammen med dit lands indstillinger ved at trykke på knappen Opdatér til lokalt system.

## Grænseflade

Denne side i &kspread;s indstillingsdialog (som vises ved at vælge Indstil Kspread... i menuen Opsætning) styrer yderligere nogle funktioner i &kspread;:

Antal sider åbne ved start:

- Styrer hvor mange arbejdsark som laves hvis tilvalget Start med et tomt dokument vælges når &kspread; startes.

Antal nyligste filer:

- Styrer maksimalt antal filnavne som vises når du vælger Fil Åbn nyligste.

Gem automatisk (min):

- Her kan du indstille tiden mellem at gemme automatisk, eller lukke helt af for denne funktion ved at vælge Gem ikke automatisk.

Vis lodret rullebjælke

- Markér eller afmarkér denne boks for at vise eller skjule den lodrette rullebjælke.

Vis vandret rullebjælke

- Markér eller afmarkér denne boks for at vise eller skjule den vandrette rullebjælke.

Vis søjlehoved

- Afkryds denne boks for at vise søjlebogstaverne øverst på et arbejdsark.

Vis rækkehoved

- Afkryds denne boks for at vise rækkenummer langs venstre side.

Vis faneblade

- Denne afkrydsningsboks styre om arkets faneblade vises længst nede på arbejdsarket.

Vis formelværktøjslinje

- Her kan du vælge at vise eller skjule formelværktøjslinjen.

Vis statuslinje

- Afmarkér denne boks hvis du ikke ønsker at statuslinjen skal vises.

## Diverse

Siden Diverse i &kspread;s indstillingsdialog indeholder følgende:

Kompletteringstilstand:

- Lader dig vælge den (automatiske) tekstkompletteringstilstand fra et antal valgmuligheder i dropned-boksen.

Værdi af indrykning:

- Lader dig angive værdien af indrykningen som bruges af tilvalget Øg indrykning i menuen Formatér.

Tryk Enter for at flytte markering til:

- Når du har markeret en celle og derefter trykker på tasten Enter, så flyttes markeringen et skridt til venstre, højre, op eller ned afhængig af indstillingen i denne dropned-boks.

Vis fejlmeddelelse

- Hvis denne boks afkrydses, vises en meddelelsesboks når det du har indtastet i en celle ikke kan forstås af &kspread;.

Beregningsmetode:

- Denne dropned-boks kan bruges for at vælge beregningen som udføres af statuslinjens summeringsfunktion.

Vis kommentarindikator

- Hvis denne boks er afkrydset så markeres celler som indeholder kommentarer med en lille rød trekant i øverste højre hjørne.

## Farve

Denne side i &kspread;s indstillingsdialog lader dig vælge farve for tabellens gitter. Hvis du ikke ønsker at gitteret skal vises over hovedet, afmarkeres Vis gitter og Udskriv gitter i indstillingssiden Indstillinger.

Denne side lader dig også angive farven på linjerne som bruges til at angive sidekanterne når tilvalget Vis sidekanter i menuen Vis er markeret.

## Sidelayout

Denne side i &kspread;s indstillingsdialog lader dig indstille standardvalg for sidestørrelse, orientering og enheder som bruges af printeren og af dialogen Sidelayout (som vises ved at vælge Sidelayout... i menuen Formatér.

## Stavning

Denne side lader dig indstille opførslen af &kspread;s stavekontrol.

Opret stamme-/endelsekombinationer som ikke findes i ordlisten

- Hvis denne boks er markeret, og &kspread; finder et ord i dokumentet som den ikke genkender, men som består af grundord som genkendes og et præfiks eller suffiks som genkendes, bliver ordet accepteret, mens hvis boksen ikke er markeret så godkendes det ikke af stavekontrollen.

Betragt sammenkrevne ord som stavefejl

- Hvis denne boks er markeret, så anses almindelige ord som er kørt sammen som at være stavefejl, for eksempel ordliste.

Ordbog:

- Denne dropned-boks kan bruges til at vælge forskellige ordbøger.

Tegnsæt:

- For at vælge tegnsættet som skal bruges.

Klient:

- Denne dropned-boks lader dig vælge mellem forskellige stavekontrolprogrammer som kan være på maskinen.

Ignorér ord med kun store bogstaver

- Afkryds denne boks hvis du ønsker at stavekontrollen skal ignorere ord med store bogstaver, hvilke ofte er forkortelser såsom &kde;.